На основу Решења Привредног суда у Краљево, број предмета Ст. 5/2017 од 05.12.2017. године, у складу са чланом 132. Закона о стечају и Националним стандардом број 5. о начину и поступку уновчења имовине стечајног дужника стечајни управник стечајног дужника Земљорадничка задруга „Тутин“ доо у стечају из Тутина,

**ОГЛАШАВА**

јавни позив за прикупљање понуда за

процену вредности СТЕЧАЈНОГ ДУЖНИКА као ПРАВНОГ ЛИЦА

и процену вредности имовине стечајног дужника ликвидационом методом

Задатак проценитеља је да се изврши процена вредности стечајног дужника као правног лица уз процену ликвидационе вредности имовине стечајног дужника и сврсисходност продаје стечајног дужника као правног лица у односу на продају стечајног дужника у деловима, утврдити повољнији начин уновчења имовине стечајног дужника, евидентира правни статус и оптерећеност непокретне имовине и фактичко стање на истој.

Крајњи рок за достављање понуда је 25.06.2018. године до 13:00 часова на адресу стечајног управника у Краљеву, ул. Цара Душана бр. 20 локал 4. (понуде упућене препорученом пошиљком морају пристићи до означеног рока у канцеларију стечајног управника).

Стечајни дужник задржава право да не изабере ни једног понуђача ако након достављања понуда Одбор поверилаца не одобри продају стечајног дужника као правног лица.

Све информације заинтересована лица могу добити на наведеној адреси стечајног управника Мирка Петровића или на телефон 064-32-44-577. Прихватају се искључиво запечаћене понуде са назнаком „Понуда за процену имовине за Земљорадничка задруга „Тутин“ у стечају - не отварати“. Запечаћена коверта са понудом треба да садржи:

* Безусловну понуду за процену вредности стечајног дужника као правног лица уз процену ликвидационе вредности имовне стечајног дужника и навођење јасно одређеног износа на који понуда гласи и сагласност понуђача да се плаћање изврши када се код стечајног дужника стекну услови;
* Доказ да је понуђач или од њега ангажовано лице са положеним испитом за лиценцираног стечајног управника, положеним испитом за проценитеља и вештак економско-финансијске струке или да има ангажоване стручњаке овог профила;
* Рок за извршење процене;
* Преглед документације стечајног дужника неопходне за процену;
* Референце понуђача.

Сви заинтересовани могу присуствовати отварању понуда које ће се извршити 25.06.2018. године у 13:10 часова у наведеним просторијама стечајног управника.

Стечајни управник ће све понуде доставити Одбору поверилаца ради доношења одлуке о избору понуђача и евентуално продаји стечајног дужника као правног лица.